section_heading: Politička karijera
paragraph_text: Marcus Stephen u parlament Naurua ulazi u svibnju 2003. godine. Tijekom vladavine Renéa Harrisa obnaša dužnost ministra obrazovanja i financija. Članstvom Naurua u Međunarodnoj komisiji za kitolov, Stephen postaje nauruski izaslanik. Predsjednik države postaje 19. prosinca 2007. godine smijenivši Scottya. Njegovim dolaskom na vlast dolazi i svojevrsna generacijska smjena među nauruskim političarima.